Document ID: /roh_data/filtered/fineweb-2-filterrobots_roh.jsonl.gz/46090

Cun segls sin 125 e 132 meters ha Prevc gudagnà la concurrenza ad Innsbruck en l’Austria. Ed el maina il classament general cun quasi 20 puncts avantatg sin il Tudestg Severin Freund. Terz dal classament è il Norvegiais Kenneth Gangnes.
Simon Ammann ha puspè ina giada survegnì nauschas notas pervi da ses atterrament, ed è daventà mo 22avel. Nagina schanza da sa qualifitgar per il final han gì ils ulteriurs Svizzers, Luca Egloff e Killian Peier. Silsuenter ha la giuria era anc dischqualifitgà Peier, perquai che ses vestgì n’era betg confurm a las reglas.
RR Novitads 17:00